Telegram’da pulli funktsiya ishga tushadi — video

Telegram messenjerida pulli Premium obuna yo'lga qo'yiladi. Bu haqda “The Verge” xabar berdi.
Mazkur funktsiya iOS qurilmalari uchun Telegram’ning 8.7.2 beta-versiyasida aniqlangan. Ayni paytda uni faollashtirib bo'lmaydi. Shunga qaramay, Premium obunasi haqida ba'zi tafsilotlar ochiqlangan. Bu obuna ko'proq reaktsiyalar, stikerlarni ishlatish imkonini beradi. Yuborilgan stikerlar qabul qiluvchida to'liq ekranda ko'rinadi.

Obuna qancha turishi haqida hozircha ma'lumot yo'q. Telegram vakillari xabarga rasmiy izoh bermagan. 2020 yilda messenjer asoschisi Pavel Durov ilovada pulli obuna paydo bo'lishi mumkinligini aytgandi. Uning so'zlariga ko'ra, bunday qadam Telegram’ga o'z mustaqilligini saqlab qolish imkonini beradi.
Avvalroq Telegram messenjerida yangiliklar tasmasi paydo bo'lishi ma'lum qilingandi. Shuningdek, messenjerda bir nechta yangi funktsiyalar ishga tushgandi.